《初离京邑留别诸同志四首 其三》
明代·郑善夫

驰车太行坂，北首入楚泽。迷途不早悟，困顿安所适。

爵服载忧患，趋者何充斥。流俗日向靡，胡为重濡迹。

京尘复何长，不见所缁白。凡骀御文舆，赤骥且辟易。

谁能违众好，共整东山屐。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。